Детска градина ,,Д-р Стайко Стайков”
гр. Стрелча, община Стрелча, област Пазарджишка, ул. „Н. Сапунджиев” 4
е-mail: cdg.strelcha@dir.bg,  тел. 03532 20-70


ПРОГРАМА
ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦАТА  ОТ УЯЗВИМИ ГРУПИ

I. ВЪВЕДЕНИЕ

В  Закона за предучилищното и училищното образование
(чл. 3) е заявено, че „образованието е национален приоритет и се гарантира чрез прилагането на следните принципи:
1. единна държавна образователна политика за осигуряване правото на предучилищно и училищно образование;
2. ориентираност към интереса и към мотивацията на детето и на
ученика, към възрастовите и социалните промени в живота му както и към способността му да прилага усвоените компетентности на практика; 
3. равен достъп до качествено образование и приобщаване на всяко дете и на всеки ученик;
4. равнопоставеност и недопускане на дискриминация при провеждане на предучилищното и училищното образование“;
В същия документ чл. 7 се посочва още, че  (1) Всеки има право на образование и може да повишава образованието и квалификацията си чрез учене през целия живот, (2) Приобщаващото образование е неизменна част от правото на образование.
Както се вижда от представения кратък анализ, посочените документи признават правото на образование за основно човешко право и се обявяват за създаването на приобщаваща образователна и социална среда като най-ефективен начин за борба с дискриминацията и изключването, за гарантиране на достъпа до образование за всички, без разлика на техния здравен, етнически, полов и поведенчески статус. В тях ясно се откроява стремежът към изменение на образователната теория и практика в съответствие с принципите за приобщаване и постигане на равен достъп до качествено образование за всички деца, което е път за постигане на всеобщо образование и условие за създаване на приобщаващо общество.



II. ЦЕЛИ НА ПРОГРАМАТА
1. Подкрепа на самостоятелната активност на детето.
2. Активно участие в образователния процес.
3. Вариативност при организацията на обучението и възпитанието.
4. Партньорски отношения с родителите.
5. Образование за всички.

III. НЕОБХОДИМИ УСЛОВИЯ И СУБЕКТИ ЗА ПРИОБЩАВАНЕ НА ДЕЦАТА  ОТ УЯЗВИМИТЕ ГРУПИ И ПРЕДОСТАВЯНЕ НА РАВНИ ВЪЗМОЖНОСТИ 
Ръководството и педагогическия колектив на Д Г „Д-р Стайко Стайков” в работата си предоставят равни възможности  на всички свои  възпитаници  и се стремят да приобщават децата  от уязвимите групи. В детската градина са осигурени необходимите условия за това, а именно:
· поддържа се адекватна културно-образователна среда, която не само  осигурява емоционален комфорт на децата , но и  подкрепя и стимулира тяхното развитие. 
· в детската градина работят компетентни  учители. Те са педагогически подготвени и професионално ангажирани да изпълняват политиката на държавата за превенция на изключването. В този план включването на всички деца в образованието е водещо начало в работата на всеки учител, чиято първостепенна задача е да разпознава обучителните и поведенческите трудности на децата, да взаимодейства с тях на различни нива, така че те да разбират познавателното съдържание и да участват в педагогическите взаимодействия. Създават и поддържат благоприятна среда за образование чрез максимално използване на силните страни на детето .
· Технологиите на педагогическо взаимодействие се разгръщат в  образователна среда, която да активизира всяко дете да се  развива самостоятелно и във взаимодействие с другите, за утвърждаване на правата на човека и насърчаване на толерантност към различието,преодоляват културни, етнически, религиозни и други различия.
· Включването в обща образователна среда на деца и ученици с ментални, физически и сензорни затруднения изисква и специфични помощни средства, които им помагат да извършват ежедневни дейности . Помощните средства и технологии могат да бъдат от решаващо значение за приобщаването и на деца, невладеещи или слабо владеещи български  език.
· Сътрудничество със семейството и общността. 
1.Работата на педагогическия екип   е немислима без създаването и укрепването на двупосочни устойчиви връзки на детската градина  и семейството на основата на общия интерес за развитието на детето. 2.Родителите са  важна движеща сила за приобщаващото образование. Тяхното мнение следва да се зачита и уважава, тъй като те най-добре познават децата си и най-много искат децата им да бъдат приети от педагогическите специалисти и от връстниците си, да имат приятели и да водят нормален живот. 
3.Те имат право да бъдат информирани, да участват активно, да присъстват, винаги да знаят какво се случва с техните деца в детската градина  и когато е необходимо, заедно с учителя да оказват подкрепа на нуждаещите се деца. 
4.В този план логично се налага изискването между родителите и педагогическите специалисти да има позитивни отношения, защото ефективно партньорство се случва, когато има сътрудничество, комуникация и най-вече доверие между родители и учители.

IV. ДЕЙНОСТИ
Дейност 1. Приобщаване на децата   към света на книгите.
Игровата дейност с книгата да бъде водеща в предучилищна възраст  , за да може детето да я възприема като средство за забавление, а не само като средство за учене.
а/ Създаване на книжно обкръжение на деца в предучилищна възраст:
· Създаване на първа импровизирана детска библиотека и самостоятелни занимания в нея под наблюдението на учителя, но без негова намеса;
· Включване на игрови дейности свързани с първоначалната ориентация относно най-характерните елементи на книгата – страница, текст, илюстрация;
· Съвместни игри между родители и деца свързани със света на книгата.
· Включване на деца от детската градина  в отбелязването на седмицата на детската книга и изкуствата за деца чрез разнообразни изяви и тържества , включване на детската градина в седмицата на четенето.
	В осъществяване  дейностите по приобщаване на децата  към света на книгите важна роля имат и родителите. С техния личен пример и съдействие за съвместни дейности по-лесно ще се достигне до утвърждаване статута на книгата в живота на децата  както като източник на естетическа наслада, така и като средство за опознаване на заобикалящия ни свят.
Дейност 2. Груповата работа като основа за подкрепяща среда на деца с обучителни трудности и на деца с изявени способности 
Педагогически основания:
а/ Груповата работа дава възможност за разширяване времето за индивидуални изяви ;
б/Груповата работа повишава позитивната атмосфера в групата. Много деца, особено срамежливите и езиково неуверените, изживяват сериозен стрес, когато трябва да се изявяват пред останалите деца или пред група хора.Малката група от деца предлага по-задушевна и по-подкрепяща среда, особено за децата със специални образователни потребности. 
д/ Груповите задачи мотивират децата.
Дейност 3. Предоставяне на равни възможности и за приобщаване на децата  от уязвимите групи чрез изкуствата

Творческите дейности са особено ефективни при работа с деца, които срещат затруднения при общуването и изразяването. Няма значение как ще се изрази детето, важното е да му се предоставят условия то да се изрази, и това изразяване може да се осъществи не само с думи, но и със звуци, движение, цветове, форми…Приобщаването към изкуствата развива различни видове интелигентности – емоционална,  езикова , музикална, двигателна, социална.

1. Изобразително изкуство
С многообразието на виждането изкуството винаги ни удивява. Това е и причината всяка детска рисунка да е различна – въпреки специфичните особености на развитието, въпреки закономерностите при формирането на образа. Откривателският дух е в представянето на обекта по начин, по който никой друг не го е видял, в новия начин на виждане. Едни и същи данни могат да се възприемат и тълкуват различно. 
2. Емоционално преживяване на музиката като фактор за приобщаване.
Музиката е изкуството, което може да предава най-фините, тънки нюанси в човешките преживявaния. Именно това своеобразие на музикалното изкуство създава предпоставки то все повече да се използва като високоефективно средство за приобщаване.
· Приобщаването чрез музикалното изкуство се базира на възможността, която музикално-художествените образи дават на личността за свободно изразяване и себеизразяване, за формиране на социални емоции, като емпатия и съчувствие. 
Приобщаващите педагогически технологии дават възможност на децата  да проявят своята спонтанност и непосредственост и са средство, което оказва емоционално-позитивиращо въздействие и създава емоционална  удовлетвореност.  Музиката е надеждно средство за преодоляване на изолираността, за придобиване на комуникативни умения, за премахване на бариерите пред приобщаването.





V. Квалификация на учители
За осъществяване на успешно приобщаващо образование всички  педагогически специалисти следва да усвоят и развият нови стратегии и специфични технологии на педагогическо взаимодействие, основаващи се на хуманно-личностния, холистичния, комуникативно-експресивния и креативния подход. Тези технологии на педагогическо взаимодействие следва да отразяват най-дълбоката същност и ключовата дума на съвременното образование – развитието, предоставящо възможности за овладяване от всички деца на подходящи за възрастта ключови компетентности като критерий за качеството и ефективността на образованието.
Възможни теми за квалификационни обучения:
· Работа с деца, изпитващи обучителни затруднения;
Програма за предоставяне на равни възможности и за приобщаване на децата и учениците от уязвимите групи се издава на основание ЗПУО, приета е на Педагогически съвет с Протокол № 3/ 28.11.2016 г. 

















